ཉེ་ལམ་རྒྱ་ནག་གི་སྲིད་འཛིན་ཞི་ཅིན་ཕིན་རྒྱ་གར་ནང་ཉིན་གསུམ་རིང་གི་གཟིགས་སྐོར་སྐབས།རྒྱ་དཀར་ནག་བར་ཚོང་འབྲེལ་གཙོས་པའི་ལས་དོན་ཁག་༡༢ལ་མིང་རྟགས་བཀོད་ཡོད་པའི་ཁྲོད།རྒྱ་གར་གཞུང་གིས་རྒྱ་གར་གྱི་ཧིན་རྡིའི་གནས་མཇལ་བ་ཚོ་གངས་རིན་པོ་ཆེ་དང་མ་ཕམ་གཡུ་མཚོར་གནས་སྐོར་དུ་འགྲོ་བར་འགྲོ་གྲོན།འགྲིམ་བཞུད་བདེ་འཇགས་སོགས་ཀྱི་ཆེད་དུ།ལ་དྭགས་ས་གནས་བདེན་མཆོག་དང་ཨོ་ཊིར་ར་ཀན་མངའ་སྡེའི་ས་གནས་ཀུ་མོན་།ཧི་མ་ཅལ་མངའ་སྡེའི་ས་གནས་ཀིན་ནཱོར་བཅས་ནང་གི་ས་མཚམས་ཁག་སྒོ་ཕྱེ་རྒྱུ་མིན་པར།འབྲས་ལྗོངས་ས་མཚམས་སྣ་ཐོད་ལ་ནས་གཞིས་ཀ་རྩེ་བརྒྱུད་གནས་མཇལ་དུ་འགྲོ་རྒྱུའི་ལམ་ཁ་ཕྱེ་རྒྱུའི་གྲོས་མཐུན་བྱུང་ཡོད་སྟབས།ཨོ་ཊིར་ར་ཀན་མངའ་སྡེའི་སྤྱི་ཁྱབ་བློན་ཆེན་ཧ་རེ་ཞི་ལགས་དང་ལ་དྭགས་ས་གནས་ཀྱི་ཀོང་རེ་སི་ཚོགས་པ་གཙོས་གོང་གི་ས་གནས་མང་ཚོགས་ཀྱིས་མུ་དྷི་གཞུང་གི་ཐག་གཅོད་དེར་སྐྱོན་བརྗོད་བྱེད་བཞིན་ཡོད་འདུག